जलालाबाद। नगर पालिका चुनाव में अध्यक्ष पद के निर्दलीय प्रत्याशी संजय पाठक ने आजादनगर, जमदग्निनगर, गांधीनगर आदि मोहल्लों में मतदाताओं से वोट मांगे। बोले: सभी के सहयोग से पिछले तीन चुनावों में उन्हें जो सफलता मिली, जनता इस चुनाव में उसे पुन: दोहराने जा रही है। कहा: उन्होंने जातिवाद की नहीं बल्कि सिद्घांतों की राजनीति की है और नगर को विकास के रास्ते पर ले जाना ही लक्ष्य रहा है। भ्रमण में अरुण शर्मा, राजाराम कुशवाहा, कृष्णकांत दीक्षित, अवनीश चंदेल, अनुज पाठक, संदीप सिंह, मुन्नालाल कुशवाहा, सुखराम, विपिन द्विवेदी, अजय सिंह आदि उनके साथ रहे।